ijo Aman (toki Sankita: आत्मन्，Ātman) li nimi lon toki Sankita, kon ona li sama lon li kon jan. ona li sama ala pali mi (Ahaṁkāra) li sama ala ijo Sita li sama ala ijo Pakisi, tenpo mute la kon ona li pilin li kama sona ijo. jan li wile weka tan ike la, jan o sona e sama lon.
ijo ni li tan nasin sewi Paman li lon nasin sewi mute pi ma Palata (nasin sewi Puta ala). nasin pi tu ala la, ijo Paman en ijo Aman li wan, ijo Paman li lon nanpa wan lon nasin sewi Weta. taso nasin sewi Puta la ni li lon ala, ona li toki e ni: ali li ijo Anaman.
toki Sankita la, nimi Ātman li tan nimi *ēt-men pi toki mama Palata Elopa, kon ona li lanpan kon sijelo li pana kon sijelo. æthm lon toki Inli majuna en Atem lon toki Tosi en atmo- lon toki Elina en ona li jo e tan sama.
tenpo nanpa wan la ijo Aman li lon lipu Li Weta. jan Jaka li wile toki e kon pi nimi ni la ona li toki e ni: kon ona li nasin lawa meso [nimi] li ijo lon tan kulupu pi ijo ante li nasin lawa pi lon pilin pi sinpin nanpa wan.